CELEX: 52015PC0407
Language: da
Date: 2015-08-26
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Udvalget for Offentlige Udbud vedrørende Ukraines tiltrædelse af aftalen om offentlige udbud

EUROPA-KOMMISSIONEN
            Bruxelles, den 26.8.2015
            COM(2015) 407 final
            2015/0181(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Udvalget for Offentlige Udbud vedrørende Ukraines tiltrædelse af aftalen om offentlige udbud
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Begrundelse og formål
            
            
               Den 13. december 2012 anmodede Ukraine om at tiltræde WTO-aftalen om offentlige udbud ("GPA"). Ukraine fremsendte reviderede tilbud om dækning den 7. marts 2014, den 28. oktober 2014, den 27. april 2015, den 27. maj 2015 og den 29. juni 2015.
            
            
               Kommissionen har på Unionens vegne ført forhandlinger om en række forpligtelser om markedsliberalisering som forelagt af Ukraine både i bilateralt format og i WTO-udvalget for offentlige udbud ("GPA-udvalget").
            
            
               Ukraine fremlagde derefter et endeligt tilbud til GPA-udvalget. Et resumé af Ukraines endelige tilbud og Kommissionens vurdering heraf er anført nedenfor.
            
            
               Afgørelsen giver Kommissionen mulighed for i GPA-udvalget at udtrykke EU's holdning til Ukraines tiltrædelse. 
            
            
               •Overensstemmelse med eksisterende politiske bestemmelser på området
            
            
               
                  Dette er den standardprocedure, der følges, når Kommissionen har behov for at udtrykke EU's holdning til optagelse af et tredjeland i GPA-udvalget.
               
            
            
               •Overensstemmelse med andre EU-politikker
            
            
               Ikke relevant.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Artikel 218, stk. 9, i traktaten om Den Europæiske Unions funktionsmåde (TEUF) fastlægger, at når en afgørelse med retsvirkning skal træffes i et organ, der er nedsat ved en international aftale, vedtager Rådet på forslag af Kommissionen en afgørelse om, hvilken holdning der skal indtages på Unionens vegne. GPA-udvalgets afgørelse, som fastlægger vilkårene for Ukraines tiltrædelse, falder ind under artikel 218, stk. 9, i TEUF, da afgørelsen træffes i et organ, der er nedsat ved en international aftale, og vil få retsvirkning.
            
            
               •Nærhedsprincippet (for områder, der ikke er omfattet af enekompetence) 
            
            
               Unionen har enekompetence i handelsrelaterede anliggender. Den samordnede indsats på EU-plan kan sikre den bedste løftestangseffekt i forhold til tredjelande.
            
            
               •Proportionalitet
            
            
               Ikke relevant.
            
            
               •Reguleringsmiddel/reguleringsform
            
         
         
            
               Artikel 218, stk. 9, i traktaten om Den Europæiske Unions funktionsmåde (TEUF) fastlægger, at når en afgørelse med retsvirkning skal træffes i et organ, der er nedsat ved en international aftale, vedtager Rådet på forslag af Kommissionen en afgørelse om, hvilken holdning der skal indtages på Unionens vegne.
            
            
               3.RESULTATERNE AF DE EFTERFØLGENDE EVALUERINGER, HØRINGER AF INTERESSENTER OG KONSEKVENSANALYSER
            
            
               •Efterfølgende evalueringer og kontrol af den eksisterende lovgivnings egnethed
            
            
               Ikke relevant.
            
            
               •Høring af interessenter
            
            
               Ikke relevant.
            
            
               •Ekspertbistand
            
            
               Ikke relevant.
            
            
               •Konsekvensanalyse
            
            
               Et tredjelands tiltrædelse af en international aftale, som Unionen er part i, kræver ikke en konsekvensanalyse.
            
            
               •Lovmæssig egnethed og forenkling
            
            
               Ikke relevant.
            
            
               •Grundlæggende rettigheder
            
            
               Ikke relevant.
            
            
               4.VIRKNINGER FOR BUDGETTET
            
            
               Ingen.
            
            
               5.ANDRE PUNKTER
            
            
               •Gennemførelsesplaner og overvågning, evaluering og rapportering
            
            
               Ikke relevant.
            
            
               •Forklarende dokumenter (for direktiver)
            
         
         
            
               Ikke relevant.
            
            
               •Nærmere redegørelse for forslagets særlige bestemmelser
            
            
               Ukraines endelige tilbud 
            
            
               Markedsadgangsforpligtelser (omfattede enheder, varer, tjenesteydelser og bygge- og anlægsarbejder)
            
            
               Tærskler
            
            
               Tærsklerne i forbindelse med de forskellige bilag, som Ukraine har foreslået, svarer til de almindelige tærskler, der anvendes af GPA-parter. 
            
            
               Enheder
            
            
               Ved bilag 1 ("statslige ordregivere") giver Ukraine adgang til et meget stort antal statslige ordregivere i henhold til en definitionsbaseret tilgang. Det omfatter en vejledende liste over disse enheder. Der er ingen bemærkninger om undtagelser eller forbehold.
            
            
               Ved bilag 2 ("ikkestatslige ordregivere ") giver Ukraine adgang til et stort antal ikkestatslige ordregivere og indbefatter en vejledende liste over disse enheder. Der er ingen bemærkninger om undtagelser eller forbehold.
            
            
               Ved bilag 3 ("andre ordregivere") giver Ukraine GPA-parterne adgang til ordregivernes indkøb inden for et meget stort antal sektorer for forsyningsvirksomhed som defineret og indbefatter som krævet af EU en vejledende liste.
            
            
               Inspireret af en EU-bemærkning i bilag 3 omfatter det en bemærkning, der ekskluderer indkøb fra tilknyttede virksomheder eller joint ventures.
            
            
               Varer 
            
            
               Ukraine giver i bilag 4 adgang til alle varer indkøbt af de omfattede ordregivere.
            
            
               Tjenesteydelser
            
            
               Ukraine giver i bilag 5 adgang til alle tjenesteydelser indkøbt af de omfattede ordregivere med nogle få undtagelser. Disse vedrører tjenesteydelser fra internationale mæglingsinstitutioner, international forretningsarbitrage og bilæggelse af tvister, der involverer den indkøbende enhed, tjenesteydelser fra finansielle institutioner i forbindelse med en indkøbende enheds rejsning af kreditressourcer og –midler til grundkapital, forsknings- og udviklingstjenesteydelser og finansielle og tilknyttede tjenesteydelser leveret af Ukraines nationalbank. Disse undtagelser er begrænset både for så vidt angår antal og art.
            
            
               Bygge- og anlægsarbejde
            
            
               Ukraine giver adgang til hele afdeling 51 i det provisoriske CPC i bilag 6. Det omfatter ikke nogen koncessionskontrakter.
            
            
               Generelle bemærkninger
            
            
               I bilag 7 vedlægger Ukraine to bemærkninger. Disse vedrører indkøb af tjenesteydelser i forbindelse med bygge- og anlægsarbejde foretaget af diplomatiske repræsentationer i udlandet og indkøb for så vidt angår sikkerhedspapir, pengesedler, mønter og følsomme dokumenter, der for begge indkøbstypers vedkommende ikke er omfattet af Ukraines tilbud.
            
            
               Ukraines lovgivning 
            
         
         
            
               Ukraines lovgivning på området for offentlige udbud er ikke-diskriminerende. Der findes ingen bestemmelser, som giver indenlandske leverancer og leverandører en gunstigere behandling end den, der indrømmes udenlandske leverandører eller leverancer. Ukraines lovgivning om offentlige udbud synes at være åben, gennemsigtig og ikke-diskriminerende i overensstemmelse med GPA-kravene.
            
            
               Kommissionens vurdering af Ukraines tilbud
            
            
               Ukraines endelige tilbud indeholder en omfattende dækning af statslige og ikkestatslige myndigheder og enheder, der er aktive i sektoren for forsyningsvirksomhed, varer, tjenesteydelser og bygge- og anlægsarbejder. Det er derfor tilfredsstillende og kan godkendes. Ukraines lovgivning om offentlige udbud er i overensstemmelse med GPA.
            
            
               Da Ukraine vedlægger en udtømmende liste over enheder i dets bilag 1, bør adgangen for varer, tjenesteydelser, leverandører og tjenesteydere fra Ukraine til EU, være den, som er anført i punkt 2, i afsnit 2, i EU's bilag 1, hvilket betyder adgang til udbud fra de ordregivende enheder på centraladministrativt plan, som er opført i bilag 1.
            
            
               Henstilling
            
            
               Ukraines tiltrædelse af GPA forventes at yde et meget positivt bidrag til en videre international liberalisering af markederne for offentlige udbud ved at udvide antallet af GPA-parter og dermed tilskynde andre lande til at tiltræde GPA. Kommissionen henstiller, at det endelige tilbud fremsendt af Ukraine godtages på ovennævnte vilkår.
            
            
               Det foreslås derfor, at Kommissionen bemyndiges til i Udvalget for Offentlige Udbud at indtage en holdning på vegne af Unionen til fordel for Ukraines tiltrædelse, og at den afspejles i GPA-udvalgets afgørelse om Ukraines tiltrædelse.
            
            
               2015/0181 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Udvalget for Offentlige Udbud vedrørende Ukraines tiltrædelse af aftalen om offentlige udbud
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den 13. december 2012 anmodede Ukraine om at tiltræde aftalen om offentlige udbud ("GPA").
            
            
               (2)Ukraines forpligtelser vedrørende de områder, der dækkes, er fastlagt i landets endelige tilbud.
            
            
               (3)Ukraines endelige tilbud indeholder en omfattende dækning af statslige og ikkestatslige ordregivere og sådanne, der er aktive i sektoren for forsyningsvirksomhed, varer, tjenesteydelser og bygge- og anlægsarbejder. Det er derfor tilfredsstillende og kan godkendes. Vilkårene for Ukraines tiltrædelse, jf. bilaget til denne afgørelse, vil blive afspejlet i den afgørelse, der er vedtaget af Udvalget for Offentlige udbud (i det følgende benævnt "GPA-udvalget") vedrørende Ukraines tiltrædelse.
            
            
               (4)Ukraines tiltrædelse af GPA ventes at bidrage positivt til en yderligere international liberalisering af markederne for offentlige udbud.
            
            
               (5)Artikel XXII, stk. 2, i GPA fastlægger, at ethvert medlem af WTO kan tiltræde denne aftale på vilkår, der skal aftales mellem den pågældende medlemsstat og parterne, og sådanne vilkår anføres i en afgørelse truffet af GPA-udvalget.
            
         
         
            
               (6)Det er derfor nødvendigt at fastlægge den holdning, der skal indtages på Unionens vegne i GPA-udvalget i forbindelse med Ukraines tiltrædelse —
            
            
               VEDTAGET DENNE AFGØRELSE:
            
            
               Artikel 1
            
            
               I Udvalget for Offentlige Udbud skal der på Den Europæiske Unions vegne indtages en holdning til fordel for Ukraines tiltrædelse af den aftale om offentlige udbud, der er omfattet af specifikke tiltrædelsesvilkår, som anført i bilaget til denne afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
            
         
      
    ---documentbreak--- 
      
         
               EUROPA-KOMMISSIONEN
            Bruxelles, den 26.8.2015
            COM(2015) 407 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Udvalget for Offentlige Udbud vedrørende Ukraines tiltrædelse af aftalen om offentlige udbud
            
               
         
         
            
               BILAG
            
            
               EU'S VILKÅR FOR UKRAINES TILTRÆDELSE AF GPA
            
            
               Ved Ukraines tiltrædelse af aftalen om offentlige udbud affattes punkt 2 i afsnit 2 (EU-medlemsstaternes statslige ordregivende myndigheder) i bilag 1 til tillæg I for Den Europæiske Union således: 
            
            
               "2.For varer, tjenester, leverandører og tjenesteydere fra Israel, Montenegro, Republikken Moldova og Ukraine - Udbud fra følgende statslige ordregivende myndigheder."